Κωνσταντίνος της Βαυαρίας

Ο Κωνσταντίνος (γερμ. Konstantin, 15 Αυγούστου 1920 - 30 Ιουλίου 1969) του Οίκου του Βίττελσμπαχ ήταν πρίγκιπας της Βαυαρίας.

Βιογραφία
Ο Κωνσταντίνος Λεοπόλδος Λουδοβίκος Αδαλβέρτος Γεώργιος Θαδδαίος Ιωσήφ Πέτρος Ιωάννης Αντώνιος Φραγκίσκος της Ασσίζης της ΑναληψεωςΓεννήθηκε στις 15 Αυγούστου, την Καθολική εορτή της Ανάληψης της Παρθένου Μαρίας (αντιστοιχεί στην Ορθόδοξη Κοίμηση της Θεοτόκου.)  ετ Όμνες σάνκτι (= και των Αγίων Πάντων) γεννήθηκε στο Μόναχο και ήταν ο πρωτότοκος γιος του Αδαλβέρτου της Βαυαρίας και της Αυγούστας Μαρίας Γαβριέλλας, κόρης του κόμη Όττο φον Ζέεφρητ άουφ Μπούττενχαϊμ.

Το 1939, όπως πολλοί νέοι της ηλικίας του, συντάχθηκε στο στρατό. Η σταδιοδρομία του ήταν σύντομη, αφού το 1941 ο Αδόλφος Χίτλερ, με το Διάταγμα των Πριγκίπων (Πrinzenerlass), απαγόρευσε στα μέλη των βασιλικών Οίκων να συμμετέχουν στη Βέρμαχτ. Απολύθηκε και από το επόμενο έτος άρχισε να σπουδάζει νομική στο Πανεπιστήμιο Αλβέρτου και Λουδοβίκου του Φράιμπουργκ. Αποφοίτησε το 1944 και εργάστηκε στο Ανώτατο Επαρχιακό Δικαστήριο της Καρλσρούης. Τον Ιούλιο του 1944 ο ευγενής Κλάους φον Στάουφενμπεργκ αποπειράθηκε να δολοφονήσει το Χίτλερ. Ο Κωνσταντίνος συνελήφθη, όπως οι περισσότεροι συγγενείς του, και αποφυλακίστηκε στη λήξη του Β΄ Παγκοσμίου Πολέμου.

Μετά, εργάστηκε ως δημοσιογράφος σε διάφορα περιοδικά. Έγραψε τη βιογραφία του πάπα Πίου ΙΒ΄ στο έργο του Ο πάπας. Τρία έτη μετά, το ιστορικό έργο Χωρίς δύναμη και δόξα. Έγινε επίσης μέλος του Χριστιανο-Σοσιαλιστικού κόμματος στη Βαυαρία και εξελέγη βουλευτής Βαυαρίας το 1962 και το 1965 στην Ομοσπονδιακή Συνέλευση (Bundestag).

Το 1969 απεβίωσε σε ηλικία 48 ετών σε αεροπορικό δυστύχημα στο Χέχινγκεν της Βάδης-Βυρτεμβέργης. Τάφηκε στο κοιμητήριο του Αββαείου του Άνντεχς στη Βαυαρία.

Οικογένεια
Νυμφεύθηκε πρώτα το 1942 τη Μαρία Αδελγόνδη των Ζιγκμαρίνγκεν"Το μεγαλύτερο κοινωνικό γεγονός κατά τη διάρκεια του Πολέμου ήταν ο γάμος της Μαρίας Αδελγόνδης των Χοεντσόλερν με τον Κωνσταντίνο της Βαυαρίας, που έγινε στο Κάστρο Ζίγκμαρινγκεν στις 31 Αυγούστου 1942. Σύμφωνα με την περιγραφή της Μαρί Βασίλτσικοφ, ήταν ένα εξαιρετικό γεγονός, όπου οι αξιωματικοί του τοπικού συντάγματος ήταν στις θέσεις τους [...] η ακολουθία προχώρησε έξω από το κάστρο [...]. Οι γείτονες παρατάχθηκαν για να δουν και υπήρχαν πολλοί φωτογράφοι και δημοσιογράφοι ειδήσεων με εικονολήπτες", κόρη του Φρειδερίκου του Χοεντσόλλερν, και είχε τέκνα:
 Λεοπόλδος (γενν. 1943), Πρίγκιπας της Βαυαρίας.
 Αδαλβέρτος Φρειδερίκος Ιωάννης Μαρία ετ όμνες σάνκτι (= και των Αγίων Πάντων) (γενν. 1944), Πρίγκιπας της Βαυαρίας.

Το 1948 διαζεύχθηκαν και ο γάμος ακυρώθηκε το 1950. Το 1953 ο Κωνσταντίνος έκανε δεύτερο γάμο με την Ελέν, κόρη του κόμη Φραντς φον Κέβενχυλλερ-Μετς, και είχε ένα τέκνο:
 Ισαβέλλα Ελένη Άννα Αυγούστα Μαρία δε λα Παθ Λουδοβίκα Φερδινάνδη ετ όμνες σάνκτι (= και των Αγίων Πάντων) (γενν. 1954).

Πρόγονοι

Έργα που εξέδωσε
 Nach der Sintflut. Konstantin, Prinz von Bayern - Bergisch Gladbach: Lübbe, 1988
 Nach der Sintflut. Konstantin, Prinz von Bayern - München: Süddeutscher Verlag, 1986
 Papst Pius XII. [der Zwölfte], Konstantin, Prinz von Bayern  - Stein am Rhein: Christiana-Verlag, 1980, 38. - 42. Tsd.
 Des Königs schönste Damen. Konstantin, Prinz von Bayern  - München: Süddeutscher Verlag, 1980
 Prinz und Demokrat. Konstantin von Bayern. Konstantin, Prinz von Bayern - München: Langen/Müller, 1970
 Die Zukunft sichern. Konstantin, Prinz von Bayern - Stuttgart-Degerloch: Seewald, 1969
 Ohne Macht und Herrlichkeit. Konstantin, Prinz von Bayern - München: List, 1961
 Der Papst. Konstantin, Prinz von Bayern - [Gütersloh]: Bertelsmann Lesering, 1959
 Der Papst. Konstantin, Prinz von Bayern - München: Kindler, 1958, 27. - 29. Tsd.
 Der Papst. Konstantin, Prinz von Bayern - Frankfurt/M.: Ullstein Taschenbücher-Verl., 1958
Παραπομπές

Πηγές
 Die Wittelsbacher. Geschichte unserer Familie. Adalbert, Prinz von Bayern. Prestel Verlag, München, 1979
 Prinz und Demokrat. Konstantin von Bayern: Ein Gedenkbuch. Konstantin, Prinz von Bayern and Arens, Hanns. München; Wien: Langen/Müller, 1970

Κατηγορία:Οίκος του Βίττελσμπαχ